Ellen Harriet Ugelstad er en norsk filmskaper. Hun studerte filosofi og antropologi ved Universitetet i Oslo før hun flyttet til California hvor hun mottok sin BFA ved The Academy of Art University i San Francisco. Filmene hennes spenner fra dokumentarer, filmessayer til fiksjon, og tematisk tar hun for seg dualiteter som makt og avmakt, normalitet og galskap, samt individets sårbarhet i møte med systemer.